(27) Մասնակից պետությունները կօժանդակեն նաև մարդու իրավունքների և օրենքի գերակայության բնագավառի ազգային անկախ հաստատությունների ստեղծմանն ու ամրապնդմանը, որոնք կարող են հանդես գալ նաև որպես մասնակից պետությունների նման հաստատությունների համագործակցության և փոխկապակցման կենտրոններ: Նրանք առաջարկում են խրախուսել մասնակից պետությունների խորհրդարանականների համագործակցությունը, այդ թվում` գոյություն ունեցող միջխորհրդարանական միավորումների միջոցով և մասնավորապես համատեղ հանձնաժողովների, խորհրդարանականների մասնակցությամբ հեռուստաբանավեճերի, «կլոր սեղանի» շուրջ հանդիպումների ու քննարկումների միջոցով: Նրանք նաև կխրախուսեն գոյություն ունեցող հիմնարկներին, ինչպիսիք են Միավորված ազգերի կազմակերպության համակարգի կազմակերպությունները և Եվրախորհուրդը, շարունակելու և ընդլայնելու իրենց սկսած աշխատանքը այդ բնագավառում: